《坡亭八景 其三 钓石眠云》
明代·易奇际

临江一片石，智者不能谋。着膝堪垂钓，横肱亦枕流。

云来添夏席，酒醒拥秋裘。为甚梦相引，前江风打头。

作者简介：明末清初广东新会人，字开伍。性清介，事母以孝闻。登崇祯乡荐，乱后即绝意禄仕。研究性命之旨，讲学授徒，以克己为要、主静为宗。卒年六十三，门人私谥文哲。有《逸纪》、《书诗传解》、《拂剑草》、《侨梧集》、《吾豫漫笔》等。